ཡིས། །དག་བྱེད་བཀྲ་བས་ཀུན་ཏུ་སྤྲས། །ལེགས་པ་བདག་ཡིད་རི་དྭགས་ནི་ །གང་དུ་ངལ་
ནི་བསོས་གྱུར་པ། །དགའ་བར་རྨ་བྱའི་བརྟུལ་ཞུགས་ཅན། །ཁྱོད་གནས་གང་ན་ཡོད་༴
སྨྲོས། །ཞེས་པ་བཞིན་བཟང་མ་ཡི་ཚིག ། སྙན་ཞིང་བདུད་རྩིས་བརླན་པ་དག ། ས་བདག་
གིས་མྱང་ལམ་བརྒྱུགས་ཀྱི། །ལ་དུ་བྱིན་ནས་དེ་ལ་སྨྲས། །སྨིན་ལེགས་ཁྱོད་ལུས་ ཤིན་ ཏུ་་་
་པ་
346

ཡལ་འདབ་དྲུག་ཅུ་རྩ་བརྒྱད་པ། པདྨ་ལྡན་གྱི་རྟོགས་པ་བརྗོད་པ།
གཞོན། །ཤིང་དང་རྩྭ་ནི་བསྐམས་གྱུར་ཅིང༌། །ཀུ་ཤའི་ཁབ་ཀྱི་ཚོགས་གཏམས་པའི། །ནགས་
ཚལ་འདིར་ནི་འོས་པ་མིན། །འདི་ནས་ཧ་ཅང་མི་རིང་ན། །བདག་གནས་ལོངས་སྤྱོད་འོས་
པའི་དཔལ། །གང་ན་རྣམ་པ་འདི་ལྟ་ཡིས། །འབྲས་བུ་བརྒྱུད་པ་རྒྱས་པ་ཡོད། །དེར་ནི་རྣམ་
པར་གནས་པར་མཛོད། ། ཡིད་སྲུབས་དག་གི་དཀའ་ཐུབ་མཛོད། །སྐྱེ་བོ་མཆོག་ནི་ལོངས་
སྤྱོད་ཀྱིས། །རིམ་གྲོ་དག་ལ་རྣམ་པར་སྦྱོར། །མིག་གསུམ་རབ་ཏུ་ཁྲོས་ཚེ་མེ་ཡི་ལམ་དུ་ཕྱེ་
ལེབ་ཉིད་གྱུར་ལྡན་པ།
བསམ་སྟེ།
་མ་
།སྲོག་ནི་རབ་ཏུ་རྫོགས་པ་བྱེད་པོས་གསར་དུ་སྤྲུལ་པ་འདི་ཉིད་ཡིན་
།ཁྱོད་ཀྱི་ལུས་མཛེས་ནོར་འཛིན་བདུད་རྩིའི་ཟེར་གྱི་ཆ་ཡི་མཛོད་ཀྱི་རྗེས་མཐུན་
པ། །ཡིད་ལས་སྐྱེས་པའི་མཛེས་སྡུག་མཚུངས་མེད་དང་པོ་དེ་ནི་འདི་ཉིད་གཞན་མ་ཡིན། །
ཞེས་པ་ས་བདག་མཛངས་པའི་ཚིག ། བཞིན་བཟང་མ་ཡིས་ཐོས་ནས་ནི། །ལ་དུ་ཟླ་བ་ལྟར་
དཀར་བ། །མྱངས་ནས་དེ་ལ་རབ་སྨྲས་པ། །ཁྱོད་ཀྱི་བརྟུལ་ཞུགས་རྗེས་སྤྱོད་པ། །ཁྱོད་ཀྱི་
གནས་སུ་བདག་གནས་བགྱི། །ཇི་སྲིད་སོང་ནས་བླ་མའི་བཀའ། །དོན་དུ་གཉེར་ལ་སྐད་ཅིག་
སྡོད། །ཅེས་པའི་གྲོས་ནི་བསྒྲུབས་ནས་དེ། །རང་གི་བསྟི་གནས་དག་ཏུ་སོང་། །མངོན་འདོད་
གསར་པས་དབང་བྲལ་བས། །ཤུགས་ནི་འབྱིན་ཅིང་ཐུབ་ལ་སྨྲས། །ཡབ་ལགས་བདག་གིས་
ཐུབ་པ་ཡི། །གཞོན་ནུ་སུ་ཞིག་ནགས་སུ་མཐོང་། །ཤིང་ཤུན་མཐའ་ནི་བཀྲ་བ་དག ། རབ་ཏུ་
དང་བའི་ཆུ་ལྟར་མཛེས། ། གང་གི་འབྲས་བུ་གཞན་གྱི་ཚོགས། །བསྡོམ་པར་ཡོངས་སུ་རྟོག་
བྱེད་པ། །དེ་ཡི་གནས་སུ་རབ་འཁྲུངས་པའི། །འབྲས་བུ་མཆོག་ནི་བདག་གིས་མྱོང་། །དེ་ཡི་
དཀའ་ཐུབ་ནགས་ཚལ་དུ། །ཁྱོད་ཀྱི་རྗེས་གནང་བདག་མཆི་འོ། །དེ་ཡི་གཞུང་ བཟང་ལ་
ཆགས་པའི། །བདག་བློ་གཞན་ན་དགའ་བ་མེད། །ཅེས་པ་དེ་ཚིག་འདོད་པ་ནི། །གསལ་བྱེད་
ཐོས་ནས་ཡ་མཚན་ཞིང་། །ལང་ཚོ་སྨྱོན་པར་དོགས་པ་ཡི། །ཐུབ་པས་མཛེས་མ་དེ་ལ་སྨྲས། །
ཁྱོད་ཀྱིས་མཐོང་དེ་ལག་འགྲོ་ནི། །རིན་ཆེན་གྱིས་བརྒྱན་ཡིན་ནམ་སྙམ། །བུ་མོ་ཐུབ་པ་རྣམ་
!
དག་ནི། །ལོངས་སྤྱོད་ཅན་མིན་ལྕེ་གཉིས་མིན། །ཡུལ་བཞིན་ཡོངས་སུ་གྱུར་ཚེ་སྡུག་བསྔལ་
རབ་སྟེར་སྣུམ་བཅས་ལྕི་བའི་ལ་དུ་ནི། །ཤིན་ཏུ་དངར་ང་དག་གིས་འོངས་པ་ལ་ནི་དོན་མེད་
དགའ་བར་ཡོངས་མི་བྱེད་ །མཛེས་མ་འདོད་པའི་འབྲས་བུར་རོ་ལྡན་ཉོན་མོངས་དག་གིས་
བྲན་པ་གང་དེ་རྣམས། ། ཤིན་ ཏུ་ངེས་པར་དུག་དང་མཚུངས་པའི་ཉམས་སུ་མྱོང་བ་བསྐྱེད་
པས་རྒྱལ་བར་བྱེད། ། ཚུར་ཤོག་རེ་ཞིག་ཐུབ་པའི་སྲས། །དེ་སུ་རིང་ནས་བདག་ལ་སྟོན།
ཞེས་བརྗོད་ཀྲུང་གི་ངོགས་སུ་ནི། །དེ་དང་ལྷན་ཅིག་ཐུབ་པ་སོང་། །དེ་ཡིས་ཆུ་ཀླུང་ངོགས་སུ་
ནི། །ས་ཡི་བདག་པོ་ཚངས་བྱིན་མཐོང༌། །ཡོན་ཏན་ཚོགས་ནི་རྒྱ་ཆེ་སྟེ། །མག་པ་དག་ཏུ་འོས་
པར་བསམས། །མི་བདག་གིས་ཀྱང་ཐུབ་པ་ནི། །མཐོང་ནས་སྐྱེངས་པས་བཞིན་དུད་ཅིང་། །
གཉིས་འགྱུར་རབ་ཏུ་བཏུད་པ་ཡིས། །ངེས་པར་རབ་ཏུ་དང་བ་ཐོབ། །ཐུབ་པས་རང་ལ་འོས་
པ་ཡི། །ཆོ་ག་ཡིས་ནི་རབ་ཏུ་བྱིན། །དེ་ནས་རབ་དགའ་བདུད་རྩི་ཡི། །རླབས་དེ་མི་ཡི་བདག་
པོས་བླངས། །ནམ་ཡང་ཁྱོད་ཀྱི་ཚིག་གཞན་གྱིས། །འདི་ལ་ཁྲོ་བར་མི་བྱ་ཞིང་། །མཛེས་མ་
347

མཛད་བརྒྱ་དཔག་བསམ་འཁྲི་ཤིང་།
འདི་ནི་བསྐྱབ་བྱ་ཞེས། །བརྗོད་ནས་ཐུབ་པ་རང་གནས་སོང་། །དེ་ནས་དགའ་བཞིན་རྟ་ལ་
ཞོན། །ཆུང་མ་དང་འགྲོགས་སྐད་ཅིག་གིས། །རྒྱལ་སར་ཡང་དག་ཕྱིན་ནས་ནི། །རྒྱལ་པོས་
དགའ་སྟོན་ཆེན་པོ་བྱས། །ཕོ་བྲང་འཁོར་གྱི་སྡེ་ཀུན་གྱི། །གཙུག་ཏུ་ས་བདག་གིས་བཀོད་
དེ། །སྒྱུ་རྩལ་མཁས་པའི་རྩེད་འཇོ་ལ། ། བདག་པོའི་སློབ་མ་ཉིད་དུ་གྱུར། །དེ་ཡི་རྐང་པ་
བཀོད་པས་ས་གཞི་པདྨས་བརྒྱན་པ་མཐོང་གྱུར་ནས། །དེར་ནི་རྒྱལ་པོའི་འཁོར་གྱི་ལྷ་མོའི་སྒྲ་
དག་ཇི་བཞིན་དོན་ཅན་བཟུང༌། །བསོད་ནམས་ལྡན་པའི་མཆོག་ཏུ་ཁྱད་འཕགས་ལེགས་བྱས་
གྲོགས་ནི་རྟོགས་གྱུར་པ། །ངོ་མཚར་རྒྱས་པ་ཕུལ་བྱུང་རང་བཞིན་མཚན་ཉིད་རྣམས་ཀྱིས་
གསལ་བར་བྱེད། །ཕོ་བྲང་འཁོར་གྱི་བུད་མེད་ལས། །ཕྱི་རོལ་ཕྱོགས་པའི་ས་བདག་དང་། །
རྩེ་ཞིང་ནུ་རྒྱས་ལྡན་པ་དེས། །སྐལ་བ་བཟང་ཞིང་མཛེས་པ་ཐོབ། །དེ་ནས་དུས་ཀྱིས་ནོར་
འཛིན་གྱི། །བདག་ལས་དེ་ཡིས་མངལ་བཟུང་ཞིང་། །ཕོ་བྲང་བཙུན་མོའི་སྐྱེ་བོ་ཡིས། །བསམ་
པས་ཆགས་པའི་ཟུག་རྔུ་ཡང༌། །དེ་ནས་ཁྱིམ་དུ་མཛེས་མ་ནི། །བཙར་ཉེ་དེ་ལ་མངོན་ཕྱོགས་
ཏེ། །གྱ་གྱུ་གདུག་པའི་ཕྲག་དོག་ལས། །རྒྱལ་པོའི་བཙུན་མོ་རྣམས་ཀྱིས་སྨྲས། །མི་བདག་ལ་
འོས་བཙའ་བ་ཡི། །ཆོ་ག་རྨོངས་མ་ཁྱོད་མི་ཤེས། །མ་ཡི་མིག་ནི་གོས་དག་གིས། །བསྒྲིབས་ལ་
བུ་ནི་བཙའ་བར་བྱ། །ཞེས་པ་བཙུན་མོ་གཞན་གྱིས་སྨྲས། །མངལ་རྒྱུས་ཁུར་གྱིས་གཟིར་བ་
དེས། །ཁྱོད་ཀྱིས་བདག་ལ་འོས་པ་ནི། །མཛོད་ཅེས་དེ་དག་རྣམས་ལ་སྨྲས། །དེ་ནས་དེ་དག་
རྣམས་ཀྱིས་མིག ། རས་ཀྱིས་དམ་དུ་བཅིངས་པས་བཀབ། །བཙོ་མ་གསེར་གྱི་འོད་ལྡན་
པའི། །བྱིས་པ་ཟུང་ནི་དེ་ལས་བཙས། །གཞོན་ནུ་དེ་དག་སྒྲོམ་བུར་བཅུག །གོས་ཀྱིས་དཀྲིས་
ཤིང་རྒྱ་བཏབ་ནས། ། བུད་མེད་སྙིང་རྗེ་མེད་རྣམས་ཀྱིས། །གང་གཱའི་ཆུ་ལ་གསང་སྟེ་་་་་་
འཕངས། །པདྨ་ཅན་གདོང་ཁྲག་གིས་ནི། །བསྒོས་ཏེ་དེ་དག་གིས་སྨྲས་པ། །ཁྱོད་ལ་དུམ་བུ་
གཡོ་མེད་གཉིས། །བཙས་པ་དག་ནི་ཆུ་ལ་འཕངས། །དགའ་སྟོན་རྒྱ་ཆེ་ཆས་བཅུག་ཅིང་། །
བུ་ནི་བལྟ་བར་འདོད་པ་ཡིས། །ས་ཡི་བདག་པོས་ཅི་སྐྱེས་ཞེས། །ཕོ་བྲང་འཁོར་པ་རྣམས་ལ་
དྲིས། །དེ་ལ་དེ་དག་གིས་སྨྲས་ལྷ། །སྲས་ནི་ཁྱོད་དང་མཚུངས་པ་གཉིས། །ཡང་དག་འཁྲུངས་
པ་ལྷ་མོས་ཟོས། ། ཤ་ཟ་མོ་ཉིད་ཅི་ཞིག་བརྗོད། །འདི་ཐོས་མི་བདག་སྐྲག་པ་ཡིས། །ཕོ་བྲང་
འཁོར་གྱི་ཁང་པར་སོང༌། །ལྷ་མོ་བཞིན་རས་ཁྲག་གིས་ནི། །སྦུགས་པ་མཐོང་ནས་བདེན་པར་
བསམས། །ས་བདག་རབ་ཏུ་ཁྲོས་པ་ཡིས། །དེ་ནི་གསད་སླད་ཕྱི་རོལ་བཏང་། །ཆུན་མའི་
སྐྱོན་དུ་དོགས་པ་ཡིས། །བློན་པོ་མཆོག་གིས་སྦས་ཏེ་བཟུང༌། ། དེ་ནས་མཁའ་ལ་ ཤཱན་ཌ་་
ལྱའི། །བསྟི་གནས་ལྷ་མོ་མངོན་ཕྱོགས་ཏེ། །མི་སྣང་བར་ནི་སྐྱེ་བོ་ཡི། །མདུན་དུ་འགྲོ་བའི་
བདག་ལ་སྨྲས། །ཁྱོད་དབང་བུད་མེད་སྐྱོན་མེད་ནི། །གསད་སླད་གཏོང་བ་ཁྱོད་ཉིད་ཀྱིས། །
རྣམ་པར་མ་དཔྱད་བག་མེད་ཀྱིས། །གྲགས་པ་རྩད་ནས་ཕྱུང་ངམ་སྙམ། །ནགས་ཀྱི་རི་དྭགས་
བུ་མོ་རྨོངས། །པདྨ་ཅན་ནི་ཆུན་མ་ཡིས། །རང་ཉིད་བདེ་སླད་བསླུས་པ་འདི། ། ས་བདག་
ཁྱོད་ཀྱིས་ཡོངས་མ་ཤེས། །འབྱོར་པའི་ཤ་ཟ་དྲུག་པོ་ཡིས། །རྟག་ཏུ་བྱིན་བརླབས་སེམས་ལྡན་
348

ཡལ་འདབ་དྲུག་ཅུ་རྩ་བརྒྱུད་པ། པདྨ་ལྡན་གྱི་རྟོགས་པ་བརྗོད་པ།
།
ལ། །ཕལ་ཆེར་རྣམ་པ་འདི་ལྟ་ཡི། །བློ་གྲོས་སྨྱོན་པ་འབྱུང་བར་འགྱུར། །རྗེ་བོ་ལོངས་སྤྱོད་
ཀྱིས་ལོང་རང་བཞིན་གྱིས་སྨོད་དཔལ་གྱི་རྣམ་འཕྲུལ་ལྡན་ཞིང་འཕྱར། །ན་ཆུང་བདེན་པ་
ཉམས་པའི་ས་གཞི་བསོད་ནམས་མངོན་པར་འཇོམས་པའི་བྱ་བ་ཅན། ། ཕྲ་མ་ལྡན་པ་དང་
འདུན་རྨད་བྱུང་སྨྲ་བྱེད་མཁའ་ལ་རི་མོའི་ལས་སྦྱོར་རྣམས། །གང་དུ་ངེས་པར་རྣམ་པར་
གནས་པ་དེར་ནི་དམ་པ་དྲང་པོ་ཇི་ལྟར་འཚོ། །ལྷ་མོ་ལུས་ནི་མི་སྣང་བའི། །ཚིག་དེ་ཐོས་ནས་
ས་བདག་ནི། །ཁྲོས་པས་དེ་ཡི་བྱུང་ཚུལ་དག ། བཙུན་མོའི་ཚོགས་ལ་རབ་ཏུ་དྲིས། །ཁྲོ་བས་
ནོན་པ་མི་བདག་གི། ། བཀའ་ནི་དྲག་པོས་དོགས་གྱུར་པ། །དེ་དག་གིས་ནི་བྱུང་ཚུལ་་་་་་
བཞིན། ། བཤད་ནས་འཇིགས་པས་འཁྲུགས་པར་གྱུར། །ཆུན་མས་བསླུས་པའི་བཙུན་མོ་་
ནི། །གསོད་སར་རབ་ཏུ་བཏང་བ་དག ། སྐྱོན་མེད་ཤེས་ནས་མི་ཡེ་བདག་ ། འགྱོད་པས་
གཟིར་བས་མྱ་ངན་བྱས། །མཚུངས་པར་སྟོབས་རྒྱས་ཆགས་དང་ཁྲོ། །བརྩེ་བས་ངོ་ཚ་མྱ་ངན་
དང་། །རྨོངས་པའི་གྲོགས་ཀྱིས་ཡང་ཡང་དུ། །དེ་ནི་བསྐལ་པར་བྱས་བཞིན་གྱུར། །ཀྱི་ཧུད་
དགའ་མ་ཁྱོད་དང་ནི། ། ཕྱི་ནས་བསོད་ནམས་དམན་པ་དག ། གང་དུ་འགྲོགས་པ་ཞེས་
བརྗོད་ནས། །མི་བདག་ས་ལ་འགྱེལ་བར་གྱུར། །དེ་ནས་གང་གཱའི་རྒྱུན་ཐོབ་པ། །སྒྲོམ་དུ་
རྒྱལ་པོའི་རྟགས་མཚན་ཅན། །ཉ་པ་རྒྱ་ཡིས་འཚོ་རྣམས་ཀྱིས། །བཟུང་ནས་མདུན་སར་ཡང་
དག་འོངས། །དེ་དག་གིས་དེ་མདུན་བཀོད་ཅིང་། །འཕྲལ་ལ་མི་བདག་གིས་ཕྱེ་ཚེ། །པདྨོ་
གསར་པའི་འོད་ལྡན་པའི། །བྱིས་པ་ཟུང་ཞིག་མཐོང་བར་གྱུར། །འོད་སྟོང་པ་ཡི་ཐ་སྐར་
བཞིན། །གཞོན་ནུ་འདི་དག་མི་བདག་གི། །གཟུགས་མཚུངས་མཚན་ཉིད་རྒྱ་ཆེ་བར། །སྐྱེས་
ཞེས་སྐྱེ་བོས་རབ་ཏུ་བསྒྲགས། །དེ་ནས་ས་བདག་མཆི་མ་དང་། །བཙས་པས་སྲས་དག་པང་དུ་
བླངས། །དགའ་མ་དང་བྲལ་མྱ་ངན་གྱིས། །གཟིར་བའི་གདུང་བ་ལྷག་པར་གྱུར། །དེ་ནས་བློ་
གྲོས་རིང་ཞེས་པའི། །བློན་པོ་ཆེན་པོས་དེ་ལ་སྨྲས། །ལྷ་གཅིག་ཁྱོད་ཀྱི་བཙུན་མོ་ནི། །ཆུན་
མའི་ཚོགས་ཀྱིས་བསླུས་པ་འཚོ། །དེ་ཐོས་འཕྲལ་ལ་རྒྱལ་པོ་ནི། །འཚོ་བ་ཐོབ་པ་བཞིན་དུ་
ལངས། །དགའ་བས་སྟོན་ཞེས་བརྗོད་ནས་ནི། །བློན་པོའི་ཁང་པར་རབ་ཏུ་སོང་། །དེར་ནི་
སྡུག་བསྔལ་ལྡན་པ་དེ། །ཁྲོ་བས་གུས་པ་བརྗེད་གྱུར་ཅིང༌། །སྨད་པས་ཀུན་ཏུ་ཡིད་བྱུང་མ། །
མཐོང་ནས་འགྲོ་བའི་བདག་གིས་སྨྲས་ །གང་གིས་མི་བཟད་ལྷག་མ་ནི། །དགའ་མ་ཁྱོད་ལ་
རྣམ་སྤྲུལ་པ། ། ཚུར་ཤོག་ད་ནི་དེ་དག་རྣམས། །གསོད་པའི་སྡུག་བསྔལ་དཀའ་ལ་ལྟོས། །
གདུང་བ་ཐོང་ལ་དང་བར་མཛོད། །མི་སྨྲ་མངོན་དུ་ཕྱོགས་མ་བྱེད། །ཅེས་བརྗོད་དེ་ཡི་རྐང་པ་
ལ། །ས་ཡི་བདག་པོ་རྣམ་པར་འགྱེལ། །ནུ་མ་རྒྱས་པ་མཆི་མ་ཡི། །རྒྱུན་གྱིས་བྲན་བྱེད་དེས་
སྨྲས་པ། ། སྐྱེ་ངོ་མི་བཟད་གནོད་བྱེད་ལ། ། མི་དབང་ཁྲོ་བ་ཡོངས་མ་མཛད། །མི་བདག་
བདེན་པར་དགའ་དང་བྲལ་བར་བྱེད་པ་རྣམས་ལ་བདག་ནི་ཁྲོ་ཡོད་མིན། 'ངེས་པར་བཟོད་
པས་དགྲ་ནི་ཉེ་བར་ཞི་འགྱུར་ཁོན་གྱི་དེ་ཉིད་འཕེལ་བར་འགྱུར། །གནོད་པ་བསྒྲུབ་ལ་དགྲ་ནི་
ཁྱབ་བདག་མ་ ཡིན་ངེས་པར་གྲོགས་ནི་ཕན་ལ་མིན། །ལུས་ཅན་རྣམས་ཀྱི་བདེ་དང་ སྡུག་
349

མཛད་བརྒྱ་དཔག་བསམ་འཁྲི་ཤིང༌།
བསྔལ་འདི་དག་ཐམས་ཅད་སྔོན་གྱི་ལས་ཀྱིས་སྤྲུལ། །གནོད་པ་བྱེད་པ་ལ་ཡང་གནོད་པའི་
སྦྱོར་བ་དག ། མ་དཔྱད་པར་ནི་བློ་གྲོས་ལྡན་པས་མི་བྱ་སྟེ། །ཁྱོས་པས་མཆོག་ཏུ་ཁྲོ་བའི་དུག་
ནི་འཕེལ་བར་འགྱུར། །མེ་ཉིད་མནན་པས་མེ་ནི་ཞི་བར་མི་འགྱུར་རོ། །རེ་ཞིག་སྡུག་བསྔལ་
གྱིས་གདུངས་བདག ། ཡབ་ཀྱི་དཀའ་ཐུབ་ཚལ་ཉིད་དུ། །འགྲོ་དེ་དེ་ཚིག་འདོད་ལྡན་མ། །
བདག་གིས་སྔོན་ཚེ་ཡོངས་མ་བྱས། །བདག་ནི་འདོད་འབྲས་ལ་ཆགས་པ། །དེ་ཡིས་རབ་ཏུ་
ཟློག་གྱུར་ཀྱང་། ། ལང་ཚོས་མྱོས་པའི་སྐྱོན་གྱིས་ནི། །ཟློག་པར་མ་གྱུར་ཅི་ཞིག་བྱ། །ཞེས་
བརྗོད་དེ་ནི་ཤུགས་འབྱིན་ཅིང་། །རྐང་པ་ཡིས་ནི་ས་ལ་འབྲི། །སྐད་ཅིག་བཞིན་རས་དུད་པ་
ཡིས། །མི་སྨྲ་བ་ལ་བརྟེན་པར་གྱུར། །མི་བདག་གིས་ནི་ཕྱག་བྱས་ཀྱང་། །དེ་ནི་རབ་དང་ཉིད་
མ་གྱུར། །རྫུན་གྱི་སྐྱོན་ནི་ཡོངས་བཟུང་བ། །མཛའ་བའི་ཟུག་རྔུ་མཚུངས་པར་འཛིན། །དེ་ནི་
དམར་བའི་བཞིན་བཟུང་ནས། 'ཡབ་ཀྱི་བསྟི་གནས་དག་ཏུ་སོང༌། །ཁེངས་ལྡན་རྣམས་ཀྱི་ཁྲོ་
བ་ནི། །ལག་འགྲོ་གྱ་གྱུ་དེ་བཟོད་དཀའ། །བུང་བའི་སྒྲ་ཡིས་དགེ་ལེགས་བརྗོད་པ་ཡི། །འཁྲི་
ཤིང་གྲོགས་མོ་རྣམས་ཀྱིས་འཁྱུད་པ་བཞིན། །རི་དྭགས་རྣམས་ཀྱི་མཛའ་བས་ཡོངས་བསྐོར་
ཞིང་། །ཕ་ཡི་དཀའ་ཐུབ་ནགས་སུ་དེ་ཕྱིན་གྱུར། །དཀའ་ཐུབ་ཁྱད་པར་གྱིས་བསྒྲུབས་འཇིག་
རྟེན་ནི། །དང་བར་ཐུབ་པ་བསོད་ནམས་གཏེར་སོང་ཚེ། །བསྟི་གནས་སྟོང་མཐོང་འཚོ་བ་མི་
བརྟན་པའི། ། པདྨོ་ཅན་ནི་རྨོངས་པས་བཅོམ་པར་གྱུར། ། རང་བཞིན་རྣལ་གནས་ པ་ ཡི་་་
མཉེས་གཤིན་དང་། །སྐྱེ་བའི་བར་ནི་ནང་དུ་གཅགས་པ་དྲན། །འཇིག་རྟེན་གསུམ་བཞིན་
སྟོངས་པར་སེམས་ཤིང་དེ། 'དུག་གིས་གཟིར་བཞིན་སྦྲུལ་གྱིས་བཅོམ་བཞིན་གྱུར